钦定古今图书集成/明伦汇编/氏族典/第336卷 > 刘辟
## 钦定古今图书集成/明伦汇编/氏族典/第336卷 > 刘辟

按《唐书韦皋传》：“刘辟，字太初，擢进士宏词科，佐韦皋
府。皋卒，辟主后务。宪宗以给事中召之，不奉诏。时帝
新即位，欲静镇四方，拜检校工部尚书，剑南西川节
度使。辟意帝可动，益骜蹇，求统三川。杜黄裳荐高崇
文等将神策行营兵皆西，诏许自新，辟不听。崇文取
东川，帝乃下诏夺其官，进破鹿头关，遂下成都，辟从”
数十骑走至《羊灌》田，自投水不能死，擒之，槛车送京
师，斩于城西南独柳下。子超郎等九人以次诛。